
ARCULATI SZABÁLYOK
a Nyugat-Balkáni Zöld Központ Nonprofit Kft. támogatásával a Klíma- és Természetvédelmi Akcióterv, Klímabarát Természetvédelmi Intézkedések megvalósítását szolgáló projektekre vonatkozóan

A Nyugat-Balkáni Zöld Központ Nonprofit Kft. (a továbbiakban: Zöld Központ) támogatásával a Klíma- és Természetvédelmi Akcióterv, Klímabarát Természetvédelmi Intézkedések megvalósítását szolgáló projektekkel összefüggésben megjelenő kommunikációs eszközökön és – amennyiben a publikáció formai keretei lehetővé teszik – a projekt megvalósításához kapcsolódó publikációkon feltüntetendő a Zöld Központ által biztosított támogatást jelző logó, az ún. „infoblokk”. Az infoblokk tartalmazza az Innovációs és Technológiai Minisztérium nevét Magyarország címerével, a Zöld Központ logóját és a következő mondatot: „A projekt a megvalósításához a támogatást az Innovációs és Technológiai Minisztérium biztosította a Nyugat-Balkáni Zöld Központ Nonprofit Kft. útján.”
1.  A logót a saját kiadványokban és megjelenéseken mindig fehér háttér előtt kell használni, nem lehet alatta fotó, grafika, alnyomat vagy szín (kivételt a nagyon világos tónusú alap képezhet, ha egy fehér flekk zavaróan hatna). Az infoblokk használata kötelező a projekt hirdetése esetén a plakáton, roll-up-on, molinón, díszkiadványon és sajtóközleményen. Az infoblokkban szereplő logó mérete nem lehet kisebb, mint a kommunikációs anyagon feltüntetett egyéb logó.

2. Projektből megvalósuló beruházás esetén, illetve projekthez kapcsolódó eseményeken, rendezvényeken tájékoztatási tábla használata kötelező, továbbá kötelező a projekt végrehajtása szempontjából releváns helyszínen (pl.: székhely, telephely) jól látható helyre kihelyezni, és a projekt végrehajtásának végéig ott tartani. A táblán fel kell tüntetni a kedvezményezett nevét, a projekt címét és a támogatás összegét. A tájékoztatási tábla lehet fekvő vagy álló tájolású és a következő táblaméretekkel rendelkezhet:
· „A” típusú táblaméret: A3 méretű (297 x 420 mm) vagy 
· „B” típusú táblaméret: A2 méretű (420 x 594 mm) vagy 
· „C” típusú táblaméret: B4 méretű (250 x 353 mm) vagy
· „D” típusú táblaméret: B3 méretű (353 x 500 mm).
Az általánosan használt betűtípus minden dokumentumnál a(z) MS Office: Segoe UI. A betűkészlet félkövér (bold), illetve dőlt (italic) változatai a dokumentumok szövegtestében csak indokolt esetben használhatók.  
Jelen arculati szabályok 2022. január 17-től hatályosak.



INFOBLOKK:
	[image: ]
	


[image: ]



A projekt megvalósításához a támogatást 
az Innovációs és Technológiai Minisztérium biztosította 
a Nyugat-Balkáni Zöld Központ Nonprofit Kft. útján.

